ໃນໄລຍະດຳເນີນກອງປະຊຸມສຸດຍອດກຸ່ມ 20 ປະເທດຫຼື G20, ຄາດວ່າເມືອງຫັງໂຈ່ວ ສປ ຈີນຈະປ່ອຍກາກບອນດິອັອກຊິດປະມານ 6,674 ໂຕນ. ແນວໃດກໍດີປັດຈຸບັນໄດ້ປະຕິບັດໂຄງການຫຼຸດລະດັບທາດກາກບອນດ້ວຍການປູກຕົ້ນໄມ້ຢູ່ເມືອງດັ່ງກ່າວ ເພື່ອຫຼຸດຜ່ອນການປ່ອຍກາກບອນໃນໄລຍະຈັດກອງປະຊຸມ. ຈາກນີ້, ກອງປະຊຸມ G20 ຫັງໂຈ່ວຈຶ່ງກາຍເປັນກອງປະຊຸມ G20 ກາກບອນຕ່ຳຄັ້ງທຳອິດໃນປະຫວັດສາດ.
ຂ່າວແຈ້ງວ່າ, ການຫຼຸດລະດັບທາດກາກບອນໄດ້ເນັ້ນໃຫ້ວິສາຫະກິດ, ອົງການຈັດຕັ້ງຫຼືບຸກຄົນປູກຕົ້ນໄມ້, ປະຢັດພະລັງງານແລະຫຼຸດຜ່ອນການປ່ອຍອາຍຜິດເຮືອນແກ້ວຫຼືຊື້ສິນເຊື່ອການປ່ອຍກາກບອນຫຼັງວັດແທກກາກບອນດິອັອກຊິດທີ່ຕົນຜະລິດໂດຍກົງຫຼືທາງອ້ອມໃນການຜະລິດແລະດຳເນີນທຸລະກິດ ເພື່ອຫຼຸດຜ່ອນການປ່ອຍກາກບອນແລະບັນລຸການປ່ອຍກາກບອນເປັນສູນ.
ປັດຈຸບັນການ "ຫຼຸດລະດັບທາດກາກບອນ" ໃນຖານະທີ່ເປັນຮູບແບບອະນຸລັກສິ່ງແວດລ້ອມແບບໃໝ່ໄດ້ກາຍເປັນທຳນຽມສາກົນໃນການຈັດກອງປະຊຸມແລະ ກິລາລະດັບສາກົນແລ້ວ.